Diari Oficial de la Generalitat Valenciana


Sumari del DOGV 3325, del 08-09-1998 (1998/6517)

Notificació a Cdad. de Edificios Valencia Moncada S.C.P. de la resolució del recurs ordinari amb número R-932/97.
-----------------------------------------------------------------------------------------------------------------

### Dades del document

Número de DOGV
:   3325

Data del DOGV
:   08-09-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/6517


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Cdad. de Edificios Valencia Moncada S.C.P. de la resolució del recurs ordinari amb número R-932/97. [1998/A6517]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica la resolució del recurs ordinari amb número de referència interna R-932/97 a Cdad. de Edificios Valencia Moncada S.C.P.
  
Resolució
  
Examinat el recurs ordinari formulat pel senyor José García García, contra resolució del Servei Territorial d'Arquitectura i Habitatge de València en l'expedient de construcció número 46-1M-48/95 (DFV 407/97).
  
Antecedents de fet
  
Primer
  
El senyor José García García, propietari de l'habitatge de protecció oficial situat a Moncada (València), carrer d'Alacant número 7, pis 4.t, 8.a, va presentar escrit de denúncia davant del Servei Territorial d'Arquitectura i Habitatge de València contra la promotora de l'edifici, per deficiències constructives, per la qual cosa es va enviar un perit del mencionat organisme, el qual va emetre el corresponent informe.
  
Segon
  
El cap del Servei Territorial va dictar resolució en la qual acordava l'arxiu de l'expedient per no tenir la consideració de greus els defectes denunciats i no constituir la infracció tipificada en l'article 6.10 de la Llei 1/1997, de 21 de febrer, de la Generalitat Valenciana.
  
Tercer
  
Contra aquesta resolució interposa recurs ordinari el senyor José García García, amb les al·legacions que hi consten i que ací es donen per reproduïdes en benefici de la brevetat.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, tant pel que disposa l'article 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 65/1991, de 15 d'abril, del Consell de la Generalitat Valenciana (DOGV núm. 1.547 de 21 de maig).
  
Segon
  
El que disposen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
Tercer
  
Presenta al·legacions el recurrent en què manifesta la seua disconformitat amb la resolució del Servei Territorial, ja que considera que els defectes denunciats sí que són greus i haurien de ser reparats per la promotora.
  
El recurs ha de ser desestimat perquè l'arxiu de les diligències es produeix objectivament en base a un informe pericial en què es fa constar que "no poden considerar-se greus els defectes constructius denunciats...", cosa que significa que aquests no poden integrar-se dins del concepte de deficiències greus que estableix l'article 6.10 de la Llei 1/1997, de 21 de febrer, de la Generalitat Valenciana, perquè puga tipificar-se com a infracció, i en conseqüència es procedirà a la incoació d'expedient sancionador. Per la qual cosa la resolució del Servei Territorial d'Arquitectura i Habitatge ha de confirmar-se.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari interposat pel senyor José García García, contra Resolució de data 4 de desembre de 1997, del Servei Territorial d'Arquitectura i Habitatge de València, que queda confirmada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta.
  
Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest. Tot això de conformitat amb el que disposen els articles 57.2.f (en relació amb la disposició addicional onzena de la LRJAP i PAC) i l'article 58 de la Llei de 27 de desembre de 1956, Reguladora de la Jurisdicció Contenciosa Administrativa; així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que puga exercitar qualsevol altre recurs que estime oportú.